Diari Oficial de la Generalitat Valenciana


Sumari del DOGV 5844, del 08-09-2008 (2008/10117)

RESOLUCIÓ de 21 d'agost de 2008, de la consellera de Turisme i presidenta de l'Agència Valenciana del Turisme, per la qual s'atorga la declaració de les Festes de Moros i Cristians de Mutxamel com a festa d'interés turístic provincial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10310


Data del document
:   21-08-2008

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * Mutxamel
    * turisme
    * cultura popular

RESOLUCIÓ de 21 d'agost de 2008, de la consellera de Turisme i presidenta de l'Agència Valenciana del Turisme, per la qual s'atorga la declaració de les Festes de Moros i Cristians de Mutxamel com a festa d'interés turístic provincial de la Comunitat Valenciana. [2008/10095]  
Vista la sol·licitud presentada per l'Associació Comissió de Festes de Moros i Cristians de Mutxamel, instant la Declaració de Festes d'Interés Turístic Provincial de la Comunitat Valenciana que se celebren en eixa localitat.  
Després de l'estudi de la documentació aportada i vista la proposta de resolució de l'Àrea de Producte de l'Agència Valenciana del Turisme de data 20 d'agost de 2008, per mitjà de la qual s'emet informe favorable la concessió de la mencionada distinció, de conformitat amb el que disposen els articles 3.1 b), 7.1 i 9.1 del Decret 119/2006, de 28 de juliol, del Consell, regulador de les Declaracions de Festes, Itineraris, Publicacions i Obres Audiovisuals d'Interés Turístic de la Comunitat Valenciana, resolc:  
Primer: Atorgar el títol honorífic de Festa d'Interés Turístic Provincial de la Comunitat Valenciana a les celebracions constitutives de les Festes de Moros i Cristians de Mutxamel (Alacant).  
Segon: Amb data la present Resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
Tercer: Amb independència de la seua publicació en el Diari Oficial de la Comunitat Valenciana, notifiqueu la present Resolució a l'Associació Comissió de Festes de Moros i Cristians de Mutxamel.  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'esta i, potestativament, podrà interposar-se recurs de reposició davant de la consellera de Turisme i presidenta de l'Agència Valenciana del Turisme, en el termini d'un mes, a comptar de l'endemà de la seua recepció, tot això de conformitat amb el que establixen els articles 107, 109, 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 21 d'agost de 2008.- La consellera de Turisme i presidenta de l'Agència Valenciana del Turisme: Angélica Such Ronda.